**Infoeduka**

**Specifikacija funkcionalnosti**

**Verzija: v1.2**

**8.4.2023.**

# Povijest verzija

|  |  |  |  |
| --- | --- | --- | --- |
| Verzija | Datum | Autor | Komentar |
| 1.0 | 3.3.2023. | Edi Graovac | Inicijalna specifikacija |
| 1.1 | 11.4.2023. | Matej Galić | Dodavanje popisa zahtjeva i modifikacija opisa korisnika i ograda |
| 1.2 | 13.4.2023. | Matej Galić | Dovršavanje kompletne specifikacije |

# Ovjera dokumenta

|  |  |  |  |  |
| --- | --- | --- | --- | --- |
| Ime | Uloga | Tvrtka | Datum | Potpis |
| Matej Galić | Project Manager | spanskoMetropola d.o.o. | 8.4.2023 | MG |

**Sadržaj**

[Povijest verzija 2](#_heading=h.gjdgxs)

[Ovjera dokumenta 2](#_heading=h.30j0zll)

[Uvod 4](#_heading=h.1fob9te)

[Opseg projekta 4](#_heading=h.3znysh7)

[Pojmovi 4](#_heading=h.2et92p0)

[Opis korisnika 4](#_heading=h.tyjcwt)

[Ograde 4](#_heading=h.3dy6vkm)

[Pretpostavke i ovisnosti 4](#_heading=h.1t3h5sf)

[Popis zahtjeva 5](#_heading=h.4d34og8)

[Zahtjevi vezani za funkcionalnost 5](#_heading=h.2s8eyo1)

[1. Omogućiti prijavu sa različitim ulogama korisnika: 5](#_heading=h.17dp8vu)

[2. Omogućiti administratorsko sučelje 5](#_heading=h.ycpzgytwvyyp)

[3. Omogućiti administratoru unos, uređivanje i brisanje predavača: 5](#_heading=h.3rdcrjn)

[4. Omogućiti administratoru unos, uređivanje i brisanje kolegija: 5](#_heading=h.wp1suoctx8zm)

[5. Omogućiti svim prijavljenim korisnicima da mogu unositi obavijesti: 5](#_heading=h.3klfba464vqi)

[6. Omogućiti svima pregled obavijesti 5](#_heading=h.654nz8tp86ns)

[7. Omogućiti brisanje i uređivanje obavijesti prema različitim ulogama korisnika: 5](#_heading=h.l66jpbhq0yb0)

[Zahtjevi vezani za karakteristike 6](#_heading=h.1y810tw)

# Uvod

Potreban je razvoj aplikacije nazvane Infoeduka za praćenje aktivnosti na visokom učilištu Algebra. Aplikacija služi za praćenje kolegija i predavača te kao centralno mjesto za slanje obavijesti vezanih uz kolegije.

# Opseg projekta

Potrebno je razviti jednu web aplikaciju. Korisnici aplikacije su zaposlenici učilišta, a aplikacija se sastoji od dijela za unos kolegija i predavača, dijela za slanje obavijesti i sigurnosnog ulaza u aplikaciju. Potrebno je definirati vrste korisnika i administratora u sustavu te unijeti podatke o predavačima i kolegijima

Podaci se trajno spremaju tako da su dostupni prilikom ponovnog pokretanja aplikacije, a prikaz je u hrvatskom jeziku.

Izvođači su odgovorni za izradu aplikacije, pripadajuće dokumentacije, podršku u razradi funkcionalnosti i savjete oko određenih prijedloga.

# Pojmovi

1. Praćenje aktivnosti - aplikacija omogućuje korisniku detaljno praćenje kolegija i predavača umjesto provođenja istog postupka kroz razne dokumente.
2. Obavijesti - aplikacija omogućuje potpunu upravljivost obavijestima vezanih za pojedine kolegije.
3. Zaposlenik (predavač) - kao glavni korisnik ima potpunu upravljivost uslugom koju aplikacija nudi (upisivanje obavijesti za kolegije na kojima taj zaposlenik predaje).
4. Sigurnosna prijava - aplikacija omogućuje sigurnu prijavu u aplikaciju od strane korisnika, potrebno upisati email i lozinku kako bi ušli u aplikaciju.
5. Administrator - dodaje predavače i kolegije te ima potpunu kontrolu nad uređivanjem ili brisanjem istih.

# Opis korisnika

Postoje dvije vrste korisnika aplikacije: administrator i predavač.

Administrator ima potpunu kontrolu nad aplikacijom, može upisivati predavače, uređivati ih i brisati. Također može dodavati kolegije, uređivati ih i brisati i isto tako i za upisivanje, uređivanje i brisanje obavijesti.

Predavač vidi samo kolegije na kojima predaje te samo na tim kolegijima može dodavati obavijesti.

# Ograde

U okviru ovog projekta NE očekuje se izrada mobilne niti desktop aplikacije.

Aplikacija mora biti optimizirana za rad na Google Chrome pregledniku.

# Pretpostavke i ovisnosti

1. Korisnik mora biti prijavljen u sustav kako bi obavljao bilo koju akciju unutar aplikacije.
2. Administrator unosi predavače, uređuje i briše ih.
3. Administrator također dodaje kolegije u sustav, uređuje i briše ih.
4. Predavač vidi samo kolegije na kojima predaje.
5. Svi korisnici mogu dodavati obavijesti
6. Administrator ima ovlasti dodati obavijest za sve kolegije, dok predavač ima ovlasti samo za svoje kolegije.
7. Obavijest je vezana samo uz jedan kolegij.
8. Obavijesti su sortirane od najnovijih.
9. Istekle obavijesti se ne prikazuju.
10. Podaci se trajno spremaju tako da su dostupni prilikom ponovnog pokretanja aplikacije.

# Popis zahtjeva

## Zahtjevi vezani za funkcionalnost

### Omogućiti prijavu sa različitim ulogama korisnika:

* Prijava e-mailom i zaporkom
* Administrator - može unositi, brisati i uređivati predavače i kolegije. Također može unositi obavijesti za sve kolegije
* Predavač - može unositi obavijest samo za kolegije na kojima predaje

### Omogućiti administratorsko sučelje

Admin sučelje ima zaseban login na posebnom URL “/admin” gdje ima potpuni pristup podacima. Kao što je ranije rečeno, na tom sučelju će administrator imati mogućnost upravljanja svim predavačima i kolegijima.

### Omogućiti administratoru unos, uređivanje i brisanje predavača:

Administrator može kroz admin sučelje dodati, brisati i uređivat predavače. Dodaje novog predavača pritiskom gumba “Add”, a uređuje pritiskom direktno na odabranog predavača. Brisanje se odrađuje tako da se također mora stisnuti na odabranog predavača te će se u tom prikazu pojaviti gumb “Delete” za brisanje navedenoga.

### Omogućiti administratoru unos, uređivanje i brisanje kolegija:

Administrator može kroz admin sučelje dodati, brisati i uređivati kolegije. Dodaje novi kolegij pritiskom gumba “Add”, a uređuje pritiskom direktno na kolegij. Brisanje kolegija se odrađuje tako da se također mora stisnuti na odabrani kolegij te će se u tom prikazu pojaviti gumb “Delete”. Kako bi postavio predavača koji je vezan za kolegij potrebno je imati predavača već unesenog.

### Omogućiti svim prijavljenim korisnicima da mogu unositi obavijesti:

Obavijesti se unose ispunjavanjem forme na glavnoj stranici koja se nalazi na navigacijskoj traci te se klikom na “Spremi obavijest” pohranjuje i vidljiva je na stranici sa svim obavijestima. Kako bi obavijest bila potpuna, potrebno je upisati naziv, opis, datum objave i isteka obavijesti i mora biti vezana uz kreatora iste.

### Omogućiti svima pregled obavijesti

Svi korisnici aplikacije imat će pregled svih obavijesti koje su aktivne.

### Omogućiti brisanje i uređivanje obavijesti prema različitim ulogama korisnika:

Prilikom pregledavanja svih obavijesti bit će im prikazani gumbi za uređivanje i brisanje ukoliko im rola to dozvoli. Točnije, administrator će imati na svim obavijestima, a predavač samo na obavijestima koje su vezane za njegov kolegij.

## 

## Zahtjevi vezani za karakteristike

1. Aplikacija treba biti intuitivna i lagana za korištenje
2. Tehnologija i proizvodi:
   1. Aplikacija će se razvijati na Django tehnologiji.
   2. Koristit će se Python programski jezik i SQLite baza podataka
3. Podržani preglednici: zadnja verzija preglednika Google Chrome.